Σωτήριος Παπαγιαννόπουλος

Σταδιοδρομία στη Σουηδία

Η σταδιοδρομία του ξεκίνησε από τις ακαδημίες της AΪK. Έπαιξε για την ομάδα U19, πριν μετακινηθεί στην πρώτη του επαγγελματική ομάδα, την ΑΦΚ Γιουνάιτεντ. Οι αμυντικές του ικανότητες και η ικανότητα του στο σκοράρισμα, συνέχιζαν να προκαλούν έκπληξη. Ο προπονητής του είπε: «Αν δουλέψει σκληρά, μπορεί να γίνει ένας πολύ καλός παίκτης». Ύστερα από δύο χρόνια στο σύλλογο, υπέγραψε ως δανεικός στην Ακρόπολις ΙΦ. Ήταν βασικός παίκτης στη νέα του ομάδα και συμμετείχε σε 24 αγώνες. Η Ασυρίσκα ΦΦ τον απέκτησε το 2011, με την οποία αγωνίστηκε για 4 σεζόν στη Σούπερεταν. Είχε 75 συμμετοχές με το σύλλογο σε αυτές τις τέσσερις σεζόν, έχοντας συνεπής και σταθερές επιδόσεις στην αμυντική γραμμή. «Έχει μια εξαιρετική σεζόν με την Ακρόπολις, όντας ο αρχηγός του συλλόγου. Έχουμε παρακολουθήσει την πρόοδό του εδώ και χρόνια, είναι επιθετικός, γρήγορος, έχει καλό παιχνίδι πάσας. Ήταν μια υψηλή προτεραιότητα για εμάς και αισθάνεται καλά ότι μας επέλεξε μπροστά από αρκετούς άλλους ανταγωνιστικούς συλλόγους», δήλωσε ο προπονητής της Ασυρίσκα, Aydin Aho, στον ιστοχώρο του συλλόγου. Έκανε πολύ καλές εμφανίσεις με την Ασυρίσκα και συμμετείχε σε 82 αγώνες, σε όλες τις διοργανώσεις.

ΠΑΟΚ

Τον Ιανουάριο του 2015, μετά από τρία επιτυχημένα χρόνια με την Ασυρίσκα, υπέγραψε στον ΠΑΟΚ για 2,5 χρόνια. «Ήταν πάντα ένα όνειρο να έρθω σε ένα μεγάλο ελληνικό σύλλογο», δήλωσε ο 24χρονος στο Fotbolltransfers.com. Ο προπονητής του ΠΑΟΚ, Άγγελος Αναστασιάδης, ενημερώθηκε για τον παίκτη και αποφάσισε να τον δει σε προπόνηση. Του άρεσε αυτό που είδε και πίστευε ότι με μια μικρή αναβάθμιση ο Παπαγιαννόπουλος θα μπορούσε να φτάσει στο επιθυμητό επίπεδο για το σύλλογο της Θεσσαλονίκης. Έκανε το ντεμπούτο του στη Superleague εναντίον της Καλλονής, ως αλλαγή. Είχε εφτά συμμετοχές κατά τη διάρκεια της υπόλοιπης σεζόν. Ο Αναστασιάδης τον είχε λογαριάσει ως έναν παίκτη για το μέλλον. Καθώς άρχισε να εγκλιματίζεται στη ζωή στην Ελλάδα με τον ΠΑΟΚ, του έδειξαν, προς έκπληξη, την πόρτα της εξόδου. Η αποχώρηση του Αναστασιάδη από το σύλλογο, σήμαινε ότι ο μεγαλύτερος υποστηρικτής του Σουηδού είχε φύγει. Τον Αύγουστο του 2015, ο προπονητής του ΠΑΟΚ, Ιγκόρ Τούντορ, είπε στον Παπαγιαννόπουλο ότι δεν ήταν μέρος των σχεδίων του. Ο παίκτης κέρδιζε 2.500 € το μήνα, ένα ασήμαντο ποσό σε σύγκριση με των υπολοίπων. Παρά το χαμηλό του κόστος για το σύλλογο, είδε τελικά την πόρτα της εξόδου.

Επιστροφή στη Σουηδία

Η Έστερσουντ ΦΚ ανακοίνωσε την υπογραφή του κεντρικού αμυντικού, με ελεύθερη μεταγραφή από τον ΠΑΟΚ. «Τον γνωρίζουμε εδώ και πολύ καιρό, από την εποχή του στην Ασυρίσκα. Έχουμε εντυπωσιαστεί από την ταχύτητα, τη δύναμη και την αυτοπεποίθησή του. Είμαστε ενθουσιασμένοι που τον έχουμε εδώ και να συνεχίσουμε την ανάπτυξή του μαζί μας.»,  είπε ο προπονητής Γκράχαμ Πότερ στον ιστοχώρο του συλλόγου. Ο Παπαγιαννόπουλος είχε άμεσο αντίκτυπο στο φιλόδοξο σύλλογο. Βοήθησε στην άνοδο της ομάδας στην Άλσβενσκαν, την κορυφαία κατηγορία της χώρας, για πρώτη φορά στην ιστορία του συλλόγου. Την περασμένη σεζόν, ο 27χρονος ήταν αναπόσπαστο μέρος της ομάδας που κέρδισε το Κύπελλο, καθώς το παραμύθι της Έστερσουντ συνεχίστηκε. Στις 13 Απριλίου 2017, ο Παπαγιαννόπουλος ήταν αναπληρωματικός στον τελικό του Κυπέλλου 2016-17, όπου τα γκολ των Σάμιουελ Μενσίρο, Hosam Aiesh, Alhaji Gero και Σαμάν Γκόντος, βοήθησαν την ομάδα στην κατάκτηση του πρώτου σημαντικού κυπέλλου και μια θέση στα προκριματικά του Γιουρόπα Λιγκ της επόμενης σεζόν, καθώς θριάμβευσαν με 4-1 επί της Νόρσεπινγκ. Στις 28 Οκτωβρίου 2017, άνοιξε το σκορ σε μία θριαμβευτική εντός έδρας νίκη με 4-1 επί της Έλφσμποργκ. Ήταν το πρώτο του γκολ για τον σύλλογο σε όλες τις διοργανώσεις. 
Ο Έλληνας αμυντικός είναι βασικό μέλος της Έστερσουντ στο Γιουρόπα Λιγκ 2017-18, καθώς απέκλεισαν, μεταξύ άλλων, τον ΠΑΟΚ και τη Γαλατασαράι στους προκριματικούς γύρους και έχει ήδη προκριθεί από τον όμιλο της στις τελευταίες 32 ομάδες, αποκλείοντας ομάδες με υψηλότερο προϋπολογισμό και εμπειρία. Ο σύλλογος έφτασε στη νοκ-άουτ φάση, αφού τερμάτισε στη δεύτερη θέση του ομίλου, σε ισοβαθμία με την Αθλέτικ Μπιλμπάο και μπροστά από τις Ζορία Λουχάνσκ και Χέρτα Βερολίνου. Ο Παπαγιαννόπουλος ήταν πάντα παρών στην ομάδα, καταφέρνοντας να σκοράρει εναντίον της Χέρτα στον τελευταίο αγώνα της ομάδας, όπου και ονομάστηκε ο Πολυτιμότερος παίκτης του Αγώνα. Τον Ιανουάριο του 2018, παρά το ενδιαφέρον της Σταντάρ Λιέγης, ανανέωσε το συμβόλαιο του με το σύλλογο για ακόμη ένα χρόνο.

Διεθνής σταδιοδρομία

Το 2009, υπήρξε διεθνής με την Εθνική Σουηδίας U19. 
Στις 5 Δεκεμβρίου 2017, κλήθηκε στην Εθνική Σουηδίας για τους δύο φιλικούς αγώνες εναντίον της Εσθονίας και της Δανίας. Στις 7 Ιανουαρίου 2018, έκανε το διεθνές ντεμπούτο του, ερχόμενος από τον πάγκο στο 64ο λεπτό σε μία νίκη με 1-0 εναντίον της Εσθονίας.